hu de hu hu hu hu hu hu en hu eo hu hu en hbs_lat hu hu en hu en hu hu hu en en en hu hu hu hu hu hu hu hu hu hu de de en hu hu hu hu hu hu hu hu hu hu hu hu en
A számítási felhő jobb kihasználása – CCO Magazin
Digitális menetrend: az EU Bizottság véleményeket gyűjt a számítási felhő európai kiaknázásának legjobb módjáról
A felhőalapú számítástechnika azt jelenti, hogy a számítási erőforrások – alkalmazások vagy üzleti szolgáltatások – valós időben használhatók az interneten keresztül, a szolgáltatás díjazása pedig a felhasználás alapján történik. (a számítási felhő kifejezés arra utal, hogy a szolgáltatást nem meghatározott helyről, hanem a “felhőből” lehet elérni).
Az Európai Bizottság szeretné megismerni a polgárok, vállalkozások, a közigazgatási szervek és más érdekelt felek véleményét arról, hogy az ún. számítási felhő előnyeit hogyan lehetne teljes körűen kihasználni.
A számítási felhő lehetővé teszi a vállalatok, a közigazgatási szervek és az egyének számára, hogy úgy használják a hálózatokat – például az internetet –, férjenek hozzá adataikhoz és szoftvereikhez, hogy az azokat tároló számítógépek máshol találhatók. A gazdaságosabb hardverhasználat lehetővé tétele révén e technológia segíthet a vállalkozásoknak – különösen a kkv-knak – információtechnológiai költségeik radikális csökkentésében, a kormányoknak pedig szolgáltatásaik alacsonyabb költségek mellett történő nyújtásában és az energiamegtakarításban. A számítási felhőt jelenleg is széles körben használják, például a web alapú e-mail-szolgáltatások céljára. A tendencia növekvő és a várakozások szerint a felhőalapú szolgáltatások 2014-re csaknem 35 milliárd euró bevételt fognak termelni. A polgárok és vállalkozások számára biztosított, e technikai fejlődés előnyeinek legnagyobb mértékű kihasználását lehetővé tevő megfelelő feltételek támogatása az európai digitális menetrend intézkedéseinek egyike. Az online nyilvános konzultáció augusztus 31-ig tart. A válaszokat a Bizottság a számítási felhőre vonatkozó, 2012-ben bemutatásra kerülő európai stratégia előkészítése során használja fel.
Neelie Kroes, az Európai Bizottság digitális menetrendért felelős alelnöke így nyilatkozott: „Izgatottan várom a számítási felhő nyújtotta lehetséges előnyöket a költségcsökkentés, a szolgáltatásfejlesztés és az új üzleti lehetőségek megnyitása szempontjából. Egyértelműen meghatározott számításifelhő-stratégiára van szükség ahhoz, hogy ezt a potenciált a lehető legjobban ki tudjuk aknázni. A helyes stratégia kidolgozásához fontos az érdekelt felektől általunk kért visszajelzés is.”
A számítási felhő potenciálisan új, jelentős szolgáltatási iparággá válhat, mely nagyszerű lehetőségeket nyújtana az európai távközlési és technológiai vállalatok számára. A vállalati ügyfelek és a közigazgatási szervek a számítási felhő révén élvezhetik az alacsonyabb költségek és a korszerű szolgáltatások kínálta előnyöket, ahelyett, hogy saját szoftvert és számítástechnikai eszközöket kellene telepíteniük, illetve karban tartaniuk.
Az EU Bizottság felkér minden érdekelt felet, különösen a számítási felhő fejlesztőit és felhasználóit, hogy osszák meg tapasztalataikat, szükségleteiket, elvárásaikat és meglátásaikat a számításifelhő-szolgáltatás igénybevételével és nyújtásával kapcsolatban. A felmérés keretében többek között az alábbi témákban várnak visszajelzést:
adatvédelem és a felelősséggel kapcsolatos kérdések, különös tekintettel a határokon átnyúló helyzetekre,
egyéb jogi és műszaki akadályok, amelyek lassítják a számításifelhő-technológia európai fejlesztését;
szabványosítás és interoperabilitási megoldások;
a felhőalapú szolgáltatások elterjesztése, különösen a kkv-k körében;
a kutatás és az innováció támogatásának módjai a számítási felhő területén.
A konzultáció során kapott válaszokat beépítik a számítási felhőre vonatkozó európai stratégiába, melyet a Bizottság 2012-ben fog bemutatni. E stratégia célja, hogy tisztázza a számítási felhő európai elterjesztésének jogi feltételeit, ösztönözze a versenyképes európai felhőalapú ipar és piac kialakulását, és felgyorsítsa az innovatív számításifelhő-szolgáltatások bevezetését a polgárok és a vállalkozások számára.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin